Na temelju članka 34. Zakona o fiskalnoj odgovornosti (NN 111/18), članka 7. Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (NN 95/19) te članka 100. Statuta Osnovne škole dr. Josipa Pančića Bribir, ravnatelj Škole dana 29. svibnja 2020. godine donosi

Proceduru upravljanja i raspolaganja nekretninama

Članak 1.

Ovom Procedurom detaljno su utvrđeni poslovi upravljanja i raspolaganja nekretninama te ovlasti i nadležnosti zaposlenika za obavljanje i kontrolu navedenih poslova Osnovne škole dr. Josipa Pančića Bribir (u daljnjem tekstu: Škola).

Članak 2.

Izrazi navedeni u ovoj Proceduri neutralni su glede rodne pripadnosti i odnose se na osobe oba spola.

Članak 3.

Stjecanje i raspolaganje nekretninama u vlasništvu Škole određuje se kako slijedi:

|  |  |  |  |  |
| --- | --- | --- | --- | --- |
| Dijagram tijeka | Opis aktivnosti | Odgovornost | Rok | Popratni dokumenti |
| a) Stjecanje, otuđivanje i opterećivanje nekretnina | - utvrđuje se potreba za kupnjom, prodajom ili zamjenom nekretnina | - ravnatelj škole | / | - Financijski plan - Plan nabave |
|  | - provođenje postupka sukladno zakonskim, podzakonskim i internim aktima Škole | - tajnik škole |  | - Prijedlog Ugovora o kupnji, prodaji ili zamjeni nekretnine |
|  | -suglasnost osnivača na zaključivanje ugovora o stjecanju, otuđivanju i opterećivanju nekretnina - suglasnost Školskog odbora | -Primorsko-goranska županija (osnivač Škole) - Školski odbor |  | - Financijski plan - Plan nabave  - Prijedlog Ugovora o kupnji, prodaji ili zamjeni nekretnina |
| b) Uzimanje i davanje u zakup i privremeno korištenje prostora i opreme Škole | - utvrđuje se potreba za uzimanje i davanje u zakup i privremeno korištenja prostora i opreme Škole | - ravnatelj škole | / | -Financijski plan  - Plan nabave |
|  | - provođenje postupka sukladno zakonskim, podzakonskim i internim aktima Škole | - tajnik škole | / | -Prijedlog Ugovora o uzimanju i davanju u zakup i privremeno korištenje prostora i opreme Škole |
|  | - suglasnost osnivača za uzimanje i davanje u zakup i privremeno  korištenje prostora i opreme Škole (ako je suglasnost potrebna sukladno aktima Primorsko-goranske županije) | - ravnatelj škole | / | - Financijski plan - Plan nabave  - Prijedlog Ugovora o uzimanju  i davanju u zakup i privremeno korištenje prostora i opreme Škole |

Članak 4.

Ova Procedura objavit će se na oglasnoj ploči i na mrežnoj stranici Škole, a stupa na snagu i primjenjuje se od dana donošenja.

Ravnatelj: Goran Matić, prof.

Klasa: 012-03/20-01/4

Urbroj: 2107-35-20-3

Bribir, 29.5.2020. godine